Moje zanimanje

            Većina nas kao mali zamišljamo kako ćemo kada odrastemo  biti prinčevi i princeze, no kad malo porastemo, shvatimo da je to zapravo nemoguće jer nismo rođeni s ''plavom krvlju''. I tako kako rastemo, želje se o našim zanimanjima mijenjaju. Kroz našu glavu prođe milijun zanimanja koja nas zanimaju. No, onda u jednom trenutku shvatiš da je dosta maštanja, i da je došao taj čas kada trebaš od tih milijun, izabrati jedno zanimanje kojim ćeš se baviti ostatak našega života, kojemu ćeš se potpuno posvetiti, i koje te, na kraju krajeva, i zanima.

              Kao mala oduvijek sam maštala da ću biti pjevačica, no onda sam shvatila da nemam baš previše sluha i da to nije zanimanje za mene. Kroz godine sam shvaćala  da imam talenta  za glumu, bar mi tako drugi govore. No ja baš i nisam sigurna u to i mislim da to nije zanimanje za mene. Vidim se u tome, a i ne vidim, neodlučna sam. Bojim se! Bojim se da ne pogriješim i da izaberem neko zanimanje koje mi se poslije neće svidjeti, u kojem se neću pronalaziti, koje me neće ispunjavati. Moj se čas biranja zanimanja također bliži. Sve je bliže i bliže. Sad kad moram izabrati, sad od tih milijun zanimanja ni jedno mi ne pada na pamet. Ni jedno mi se ne čini prikladno. Ali dobro, imam još vremena. Imam vremena razmišljati o svakom zanimanju  posebno, svako dobro proučiti i svakom naći manu i prednost. Možda na kraju nađem neko  koje će mi se svidjeti.

       Za sada, kanim završiti neku četverogodišnju školu, ići na neki fakultet, naći posao i imati glumu kao hobi. Jer, ipak, nema veze što drugi govore, ja mislim da bez glume ne bih mogla,  jer me ona smiruje, u njoj nalazim sebe. Ona je ono što me ispunjava, ali nisam sigurna da bih se htjela cijeli život baviti samo njome.

Nikad ne znaš kamo te život vodi, možda na kraju završim kao strojobravar.

                                                                              Anita Ivandija, 8. razred